b'\n_START_ARTICLE_\nMamica Dravica\n_START_SECTION_\nPovzetek vsebine\n_START_PARAGRAPH_\nPravljica govori o ribi\xc4\x8du, ki je pridno lovil ribe v reki Dravi in se na ta na\xc4\x8din obogatil. V tistih \xc4\x8dasih pa niso \xc5\xa1e poznali r\xc5\xbei in p\xc5\xa1enice. Ko se je ribi\xc4\x8d hotel zahvaliti Dravi, ker mu je pomagala do blagostanja, mu je ta naro\xc4\x8dila, naj gre po svetu in da bo v daljnih krajih na\xc5\xa1el ljudi, ki imajo bel in r\xc5\xbeen kruh, ter naj mu od vsakega po en hlebec prinese. Ribi\xc4\x8d jo je ubogal. Ko se je vrnil, je vrgel oba hlebca v Dravo. Reka je za\xc4\x8dela nara\xc5\xa1\xc4\x8dati in je poplavila oba bregova \xe2\x80\x93 levega in desnega. Ko pa je voda odtekla, sta iz zemlje za\xc4\x8deli poganjati r\xc5\xbe in p\xc5\xa1enica. Tako so ljudje dobili seme in za\xc4\x8deli povsod sejati r\xc5\xbe in p\xc5\xa1enico.\n_START_SECTION_\nInterpretacija glavnih likov\n_START_PARAGRAPH_\nRibi\xc4\x8d: bogat, vendar hvale\xc5\xbeen, dobrosr\xc4\x8den, spo\xc5\xa1tljiv, ubogljiv._NEWLINE_Drava: dobra, pomaga ribi\xc4\x8du.\n_START_SECTION_\nVerzije\n_START_PARAGRAPH_\nKer je pravljica ljudska, pomeni da se je prena\xc5\xa1ala iz rodu v rod z ustnim izro\xc4\x8dilom, pri tem pa je vsak dodal \xc5\xa1e kak\xc5\xa1no stvar vsebini pravljice. Tako smo dobili ve\xc4\x8d verzij iste pravljice. Razlagalna bajka pa ima celo dva naslova \xe2\x80\x93 poleg naslova Mamica Dravica jo najdemo tudi pod naslovom Pravljica o Dravi.\n_START_SECTION_\n1. verzija\n_START_PARAGRAPH_\nIz Koro\xc5\xa1ke zbirke ljudskih pravljic in pripovedk: Pravljica o Dravi. Skoraj vse verzije te pravljice se za\xc4\x8dno s stavkom:\xc2\xa0\xc2\xbbBilo je v tistih \xc4\x8dasih, ko na\xc5\xa1i pradedje r\xc5\xbei in p\xc5\xa1enice \xc5\xa1e niso poznali. Ta verzija se razlikuje po tem, da je literarna oseba ribi\xc4\x8d zelo bogat. Natan\xc4\x8dneje je dolo\xc4\x8den kraj \xe2\x80\x93 ob Dravi na Koro\xc5\xa1kem, medtem ko je v ostalih verzijah napisano le\xc2\xa0\xc2\xbbob Dravi\xc2\xab. Tudi opis kraja, v katerega se ribi\xc4\x8d odpravi, nam je bolj predstavljen.\xc2\xa0\xc2\xbbPri\xc5\xa1el je v bogate in lepe kraje. Ljudje so tam jedli, \xc4\x8desar on dotlej \xc5\xa1e ni poznal: lep kruhek.\xc2\xab\xc2\xa0Knjigi so dodane ilustracije, ki popestrijo zgodbo.\n_START_SECTION_\n3. verzija\n_START_PARAGRAPH_\nBabica pripoveduje: Slovenske ljudske pripovedi, ki jih je zbrala Kristina Brenkova, ilustrirala pa An\xc4\x8dka Go\xc5\xa1nik - Godec: Mamica Dravica. Ta verzija ima drug naslov; kot sem omenila na za\xc4\x8detku, ima pravljica dva naslova \xe2\x80\x93 Pravljica o Dravi in Mamica Dravica. Ima zelo podobno vsebino kot prva verzija, opisana zgoraj. Razlikuje se le \xc5\xa1e pa uporabljenem glagolu: Drava je naro\xc4\x8dila. V prvi verziji pa je napisano, da je Drava velela \xe2\x80\x93 naro\xc4\x8dila.\n_START_SECTION_\n4. verzija\n_START_PARAGRAPH_\nIz Slovenskih narodnih pravljic, 2004: Pravljica o Dravi. Zopet je uporabljen naslov Pravljica o Dravi. Verzija je zelo podobna prvi verziji. Pravljici je dodana ilustracija.\n_START_SECTION_\n5. verzija\n_START_PARAGRAPH_\nIz internetnega vira: http://www.prevalje.si/kd/Pravljica_o_Dravi: Pravljica o Dravi. Ni natan\xc4\x8dneje opredeljenega kraja oziroma ni uporabljene besede Koro\xc5\xa1ka. Pravljica govori le o kraju pri Dravi. Ribi\xc4\x8d je vedno nalovil mnogo rib. Tudi tu, br\xc5\xbe ko se odpravi na pot, \xc5\xbee prispe v daljne kraje, medtem ko v drugi verziji preberemo, da je potoval dlje \xc4\x8dasa.'